Rais wa Jamhuri ya Kiislamu ya Iran ameitaja mifarakano, ukosefu wa uadilifu, machafuko na misimamo mikali ya kufurutu ada kuwa ni matatizo makubwa ambayo kambi ya ukafiri imeutwisha ulimwengu wa Kiislamu na kuongeza kuwa: Leo hii Mapinduzi ya Kiislamu yanalingania umoja, mshikamano na kuwekwa pembeni hitilafu ndogo ndogo katika umma wa Kiislamu ili umma huo uweze kusimama kwa nguvu moja kupambana na kambi ya kufru.
